ಕಾಲೆರಾ

ಕಾಲೆರಾ ಎನ್ನುವುದು ವೈಬ್ರಿಯೋ ಕಾಲರೇ ಎನ್ನುವ ಬ್ಯಾಕ್ಟೀರಿಯಾ ತಳಿಗಳಿಂದ ಸಣ್ಣ ಕರುಳಿಗೆ ಆಗುವ ಸೋಂಕು.ಕಾಲೆರಾ ಎನ್ನುವ ಪದವನ್ನು ಗ್ರೀಕ್ ಭಾಷೆಯಿಂದ ಎರವಲು ಪಡೆದುಕೊಳ್ಳಲಾಗಿದೆ.ಕಾಲೆರಾದ ಮೂಲವು ಭಾರತೀಯ ಉಪಖಂಡ ಎನ್ನುವುದಕ್ಕೆ ಸಾಕ್ಷಿಯಂತೆ ಶತಮಾನಗಳಿಂದ ಅದರ ಅಸ್ಥಿತ್ವ ಇಲ್ಲಿ ಕಾಣಬಹುದಾಗಿದೆ.ಕಾಲೆರಾ ರೋಗವು ಮೊದಲು ರಷ್ಯಾ ದೇಶಕ್ಕೆ ಸುಮಾರು ೧೮೧೭ರಲ್ಲಿ ವ್ಯಾಪಾರ ಮಾರ್ಗವಾಗಿ ಹಬ್ಬಿತು, ನಂತರ ಯೂರೋಪಿನ ಇತರೆ ದೇಶಗಳಿಗೆ ಹರಡಿತು, ತದನಂತರ ಯೂರೋಪಿನಿಂದ ಉತ್ತರ ಅಮೇರಿಕಾ ಹಾಗೂ ಜಗತ್ತಿನ ಎಲ್ಲಾ ಕಡೆಗೂ ವ್ಯಾಪಿಸಿತು.

ರೋಗ ಸೂಚನೆ ಹಾಗು ಲಕ್ಷಣಗಳು
ಕಾಲೆರಾ ಕಾರಣ ತೀವ್ರ ನಿರ್ಜಲೀಕರಣ ಹೊಂದಿರುವ ವ್ಯಕ್ತಿಯ ಕಣ್ಣುಗಳು,ಗುಳಿಬಿದ್ದ ಕಣ್ಣುಗಳಂತೆ ಕಾಣುತ್ತವೆ ಹಾಗು ಕಡಿಮೆ ಚರ್ಮ ಬಿಗಿತಕಳೆದುಕೊಳ್ಳುವಿಕೆಯಿಂದಾಗಿ ಕೈಗಳು ಹಾಗು ಚರ್ಮ ಸುಕ್ಕುಗಟ್ಟಿದಂತೆ ಕಾಣುತ್ತವೆ.ಕಾಲೆರಾ ರೋಗದ ಪ್ರಾಥಮಿಕ ಲಕ್ಷಣಗಳು ಅಮಿತ ಅತಿಸಾರ ಭೇದಿ ಮತ್ತು ಸ್ಪಷ್ಟ ದ್ರವದ ವಾಂತಿ.ಈ ರೋಗ ಲಕ್ಷಣಗಳು ಸಾಮಾನ್ಯವಾಗಿ ಇದ್ದಕ್ಕಿದ್ದಂತೆ ಅರ್ಧ ಅಥವ ಐದು ದಿನದೊಳಗೆ ಬ್ಯಾಕ್ಟೀರಿಯಾದ ಸೇವನೆಯ ನಂತರ ಶುರುವಾಗುತ್ತದೆ.ಅತಿಸಾರ ಭೇದಿಯನ್ನು ಪ್ರಕೃತಿಯಲ್ಲಿ "ಅಕ್ಕಿ ನೀರು" ಎಂದು ಆಗಾಗ ಕರೆಯುತ್ತಾರೆ ಮತ್ತು ಅದು ಮೀನಿನಂಥ ವಾಸನೆಯನ್ನು ಹೊಂದಿರುತ್ತದೆ.ಕಾಲೆರಾ ರೋಗದಲ್ಲಿ ನರಳುತ್ತಿರುವ ವ್ಯಕ್ತಿಗೆ ಚಿಕಿತ್ಸೆ ನೀಡದಿದ್ದಲ್ಲಿ ಅವರು ಒಂದು ದಿನಕ್ಕೆ ೧೦ರಿಂದ ೨೦ ಲೀಟರವರೆಗೆ ಅತಿಸಾರ ಭೇದಿ ಉಂಟಾಗುತ್ತದೆ.ಕಾಲೆರಾ ಬಂದ ವ್ಯಕ್ತಿಗಳು ಸರಿಯಾದ ಚಿಕಿತ್ಸೆಯಿಲ್ಲದ ಕಾರಣ ಸಾಯುತ್ತಾರೆ.ವಿಪರೀತ ಅತಿಸಾರ ಭೇದಿಗೆ ಚಿಕಿತ್ಸೆ ನೀಡದಿದ್ದಲ್ಲಿ,ಅದು ಮಾರಣಾಂತಿಕ ನಿರ್ಜಲೀಕರಣ ಮತ್ತು ಎಲೆಕ್ಟ್ರೋಲೈಟ್ ಅಸಮತೋಲನಕ್ಕೆ ಕಾರಣವಾಗಬಹುದು.ಲಕ್ಷಣರಹಿತ ಮತ್ತು ರೋಗಲಕ್ಷಣ ಪ್ರಮಾಣದ ಅಂದಾಜು ಮಾಡುವಾಗ ೩ರಿಂದ ೧೦೦ ಶ್ರೇಣಿ ತೋರಿಸುತ್ತವೆ.ಕಾಲೆರಾಗೆ "ಬ್ಲೂ ಡೆತ್" ಎಂಬ ಅಡ್ಡ ಹೆಸರು ಇದೆ.ಏಕೆಂದರೆ ಒಬ್ಬ ಮನುಷ್ಯನ ಚರ್ಮ ತೀವ್ರವಾದ ದ್ರವಗಳ ಇಳಿಕೆಯಿಂದಾಗಿ ನೀಲಿ-ಬೂದು ಬಣ್ಣಗೆ ತಿರುಗುತ್ತದೆ.ಜ್ವರವು ಅಪರೂಪವಾಗಿ ಬರುತ್ತದೆ ಆಗ ಮಾಧ್ಯಮಿಕ ಸೋಂಕು ಕೂಡ ಬರಬಹುದು ಎಂದು ನಾವು ತಿಳಿದುಕೊಳ್ಳಬಹುದು.ರೋಗಿಗಳು ರೋಗದ ಮಂಪರಿನಲ್ಲಿ ಇರಬಹುದು,ಮತ್ತು ಅವರ ಕಣ್ಣುಗಳು ಗುಳಿಬಿದ್ದಂತೆ ಕಾಣಬಹುದು,ಬಾಯಿ ಒಣಗಿರುತ್ತದೆ,ಶೀತ ತೇವ ಚರ್ಮ ಕಾಣಬಹುದು,ಕಡಿಮೆ ಚರ್ಮ ಬಿಗಿದುಕೊಳ್ಳುವಿಕೆ ಮತ್ತು ಸುಕ್ಕುಗಟ್ಟಿದ ಕೈಗಳು ಹಾಗು ಕಾಲುಗಳು ಕಾಲೆರಾ ರೋಗಿಗಳ ರೋಗದ ಲಕ್ಷಣಗಳಾಗಿವೆ.

ಪ್ರಸರಣ 
ಕಾಲೆರಾ ಎಂಬ ರೋಗವು ಎರಡು ರೀತಿಯ ಪ್ರಾಣಿ ಸಂಕುಲದಲ್ಲಿ ಕಾಣಸಿಗುತ್ತದೆ,ಅವು ಚಿಪ್ಪುಮೀನು ಹಾಗೂ ಪ್ಲಾಂಕ್ಟನ್.ಪ್ರಸರಣ ಸಾಮಾನ್ಯವಾಗಿ ನಡೆಯುವುದು ಫೀಕಲ್-ಓರಲ್ ಮಾರ್ಗದ ಮೂಲಕ.ಅಂದರೆ ಇದು ಹರಡುವುದು ಕೊಳೆತ ತಿಂಡಿ ಪದಾರ್ಥಗಳು,ಕೊಳೆತ ನೀರು,ಒಟ್ಟಾರೆ ಹೇಳಬೇಕೆಂದರೆ ನೈರ್ಮಲ್ಯವಿಲ್ಲದ ಸ್ಥಳಗಳಲ್ಲಿ ಹೆಚ್ಚಾಗಿ ಹರಡುತ್ತವೆ.ಅಭಿವೃದ್ಧಿ ಹೊಂದಿರುವಂತಹ ರಾಷ್ಟ್ರಗಳಲ್ಲಿ ಕಾಲೆರಾ ಹೆಚ್ಚಾಗಿ ಅಶುದ್ಧ ಊಟ ಪದಾರ್ಥಗಳ ಮೂಲಕ ಹರಡುತ್ತದೆ.ಇನ್ನೂ ಅಭಿವೃದ್ಧಿ ಹೊಂದದೆ ಇರುವಂತಹ ರಾಷ್ಟ್ರಗಳಲ್ಲಿ ಅಶುದ್ಧ ನೀರಿನ ಮೂಲಕ ಹರಡುತ್ತದೆ.ಸಿಂಪಿ ಹಾಗು ಇತ್ಯಾದಿ ಸಮುದ್ರ ಪ್ರಾಣಿಗಳನ್ನು ಸೇವಿಸುವುದರ ಮೂಲಕವೂ ಈ ರೋಗ ಹರಡುತ್ತದೆ.ಈ ಸಿಂಪಿಗಳು ಸಾಗರದ ಆಳದಲ್ಲಿರುವ ಜೀವರಾಶಿಯನ್ನು ತಿನ್ನುತ್ತವೆ.ವೈಬ್ರಿಯೋ ಕಾಲರೇ ಈ ಸಾಗರದ ಆಳದಲ್ಲಿರುವ ಜೀವರಾಶಿಗಳಲ್ಲಿ ಕಂಡುಬಂದಿದೆ.ಕಾಲೆರಾ ಇಂದ ಬಳಲುತ್ತಿರುವವರಿಗೆ ಮಲ ವಿಸರ್ಜನೆಯನ್ನು ಸರಿಯಾಗಿ ಹೊರಹಾಕಲ್ಪಡದಿದ್ದರೆ ಅಥವ ವಿಲಿನ ಮಾಡದಿದ್ದರೆ ಬೇರೆಯವರಿಗೆ,ಆರೋಗ್ಯವಂತರಿಗೂ ಹರಡುವಂತಹ ಸಾಧ್ಯತೆ ಹೆಚ್ಚು ಇರುತ್ತದೆ.ಸರಿಯಾಗಿ ವಿಲಿನವಾಗದೆ ,ಕುಡಿಯುವ ನೀರಿನ ಜೊತೆ,ಅಂತರ್ಜಲದ ಜೊತೆ ಬೆರೆತು ಅದನ್ನು ಅಶುದ್ಧ ಮಾಡುವ ಸಂದರ್ಭ ಹೆಚ್ಚಿರುತ್ತದೆ.ಸೋಂಕಿತ ನೀರು,ತಿಂಡಿ ಪದಾರ್ಥ,ಊಟ,ಅದರ ಜೊತೆ ಚಿಪ್ಪುಮೀನು ಇತ್ಯಾದಿ ಮೀನುಗಳ ಸೇವನೆಯಿಂದ ಅತಿ ವೇಗವಾಗಿ ಕಾಲೆರಾ ಹರಡುತ್ತದೆ.ಹಾಗು ಇದು ಒಬ್ಬರಿಂದ ಒಬ್ಬರಿಗೆ ಅತಿ ವಿರಳವಾಗಿ ಹರಡುತ್ತದೆ.

ಪ್ರಭಾವ
ಸರಿಸುಮಾರು ಸಾಮಾನ್ಯವಾಗಿ ೧೦೦ ಮಿಲಿಯನ್ ಬ್ಯಾಕ್ಟೀರ್ಯಗಳು ಒಬ್ಬ ಆರೋಗ್ಯಕರ ವಯಸ್ಕನ ದೇಹದೊಳಗೆ ಪ್ರವೇಶಿಸಿದಾಗ ಮಾತ್ರ ಕಾಲೆರಾ ರೋಗ ಆರಂಭವಾಗುತ್ತದೆ.ಈ ಎಣಿಕೆ, ಗ್ಯಾಸ್ಟ್ರಿಕ್ ಆಮ್ಲತೆಯ ಜೊತೆ ಬ್ಯಾಕ್ಟೀರ್ಯಗಳ ಅವಶ್ಯಕತೆ ಕಾಲೆರಾ ರೋಗಕ್ಕೆ ಕಡಿಮೆಯಾಗುತ್ತದೆ.ಮಕ್ಕಳು ಕೂಡ ಇದರ ಪ್ರಭಾವದಿಂದ ಹೊರತಾಗಿಲ್ಲ.೨ರಿಂದ ೪ ವರ್ಷದ ಮಕ್ಕಳಲ್ಲಿ ಈ ಕಾಲೆರಾ ಹೆಚ್ಚಾಗಿ ಕಾಣಬಹುದು.ಕಾಲೆರಾದ ಪ್ರಭಾವವು ವ್ಯಕ್ತಿಯ ರಕ್ತ ಮಾದರಿಯ ಮೇಲು ಅವಲಂಬಿತವಾಗಿರುತ್ತದೆ.'ಓ' ರಕ್ತ ಮಾದರಿಯುಳ್ಳವರು ಕಾಲೆರಾ ರೋಗಕ್ಕೆ ಅತೀ ವೇಗವಾಗಿ ತುತ್ತಾಗುತ್ತಾರೆ.ವ್ಯಕ್ತಿಯಲ್ಲಿ ಅತೀ ಕಡಿಮೆ ನಿರೋಧಕಾ ವ್ಯವಸ್ಥೆ ಇರುವವರು ಉದಾಹರಣೆಗೆ ಏಡ್ಸ್ ಇರುವವರು ಹಾಗೂ ಪೌಷ್ಟಿಕರಹಿತ ಮಕ್ಕಳು ಈ ರೋಗಕ್ಕೆ ತುತ್ತಾಗುವ ಸಾಮಾನ್ಯರು.

ರೋಗನಿರ್ಣಯ
ವೈಬ್ರಿಯೋ ಕಾಲರೇದ ಅಸ್ಥಿತ್ವವನ್ನು ಪರೀಕ್ಷಿಸಲು ಅದ್ದುಕಡ್ಡಿ ಪದ್ಧತಿಯನ್ನು ಉಪಯೋಗಿಸಬಹುದು.ಸಾಂಕ್ರಾಮಿಕ ಸಂದರ್ಭಗಳಲ್ಲಿ ವೈದ್ಯಕೀಯ ರೋಗನಿರ್ಣಯ ಪ್ರಕ್ರಿಯೆ,ರೋಗಿಯ ಇತಿಹಾಸ ಹಾಗೂ ಪರೀಕ್ಷೆಯ ಆಧಾರದ ಮೇಲೆ ನಿರ್ಣಯಿಸಬಹುದು.ಸ್ಟೂಲ್ ಮತ್ತು ಹೀರುಮೆತ್ತೆಯ ಮಾದರಿಯನ್ನು ರೋಗದ ಆರಂಭಿಕ ಹಂತಗಳಲ್ಲಿ ಸಂಗ್ರಹಿಸಲಾಗುತ್ತದೆ,ಪ್ರತಿಜೀವಕ ನೀಡುವ ಮೊದಲು ಈ ಮಾದರಿಗಳನ್ನು ಸಂಗ್ರಹಿಸಲಾಗುತ್ತದೆ.ಇವು ಪ್ರಯೋಗಾಲಯಕ್ಕೆ ಬೇಕಾಗುವ ಅತೀ ಉಪಯುಕ್ತ ಮಾದರಿಗಳು.ಕಾಲೆರಾದ ಸಾಂಕ್ರಾಮಿಕತೆ ಏನಾದರೂ ಕಂಡುಬಂದಲ್ಲಿ,ಇದ್ದಕ್ಕೆ ಅತೀ ಸಾಮಾನ್ಯ ಕಾರಣ ವೈಬ್ರಿಯೋ ಕಾಲರೇ 'ಓ೧',ವೈಬ್ರಿಯೋ ಕಾಲರೇ 'ಓ೧'ನ ಅಸ್ಥಿತ್ವ ಕಾಣದೇ ಇದ್ದಲ್ಲಿ,ವೈಬ್ರಿಯೋ ಕಾಲರೇ 'ಓ೧೩೯'ನ ಅಸ್ಥಿತ್ವಕ್ಕೆ ಪರೀಕ್ಷಿಸಬೇಕು.ಹೇಗಾದರೂ ಈ ಎರಡೂ ರೀತಿಯ ಬ್ಯಾಕ್ಟೀರಿಯಾಗಳು ಕಾಣದೇ ಇದ್ದಲ್ಲಿ,ಸ್ಟೂಲ್ ಮಾದರಿಯನ್ನು ಖಡ್ಡಾಯವಾಗಿ ಉಲ್ಲೇಖಿತ ಪ್ರಯೋಗಾಲಯಕ್ಕೆ ಕಳಿಸತಕ್ಕದ್ದು.ವೈಬ್ರಿಯೋ ಕಾಲರೇ 'ಓ೧೩೯'ನಿಂದ ಸೋಂಕಿತವಾಗಿದಲ್ಲಿ,ಅದನ್ನು ವರದಿ ಮಾಡಿ,ಅದನ್ನು ವೈಬ್ರಿಯೋ ಕಾಲರೇ 'ಓ೧'ಅನ್ನು ನಿರ್ವಹಿಸಿದ ರೀತಿಯಲ್ಲಿ ನಿರ್ವಹಿಸಬೇಕು.

ತಡೆಗಟ್ಟುವಿಕೆ
ಕಾಲೆರಾ ರೋಗವನ್ನು ಪ್ರಸರಣ ಮಾರ್ಗ ಹಲವು ಜಾಗಗಳಲ್ಲೇ ತಡೆಗಟ್ಟಬಹುದು.
ಕ್ರಿಮಿಶುದ್ಧೀಕರಣ
ಸೋಂಕಿತ ರೋಗಿಯ ತ್ಯಾಜ್ಯ ನೀರಿನ ಮಾದರಿಯ ಹಾಗೂ ಕಲುಷಿತ ವಸ್ತುಗಳ(ಉಡುಪುಗಳು,ಹಾಸಿಗೆ ಇತ್ಯಾದಿ) ಪರಿಯಾದ ವಿಲೇವಾರಿ ಮಾಡತಕ್ಕದ್ದು.ಸೋಂಕಿತ ರೋಗಿಯ ಸಂಪರ್ಕಕ್ಕೆ ಬರುವ ಎಲ್ಲಾ ವಸ್ತುಗಳನ್ನು ಶುದ್ಧೀಕರಿಸಬೇಕು,ಬಿಸಿ ನೀರಿನಲ್ಲಿ,ಕ್ಲೋರಿನ್ ಬ್ಲೀಚಿನ ಜೊತೆ ತೊಳೆಯುವುದರಿಂದ ಕ್ರಿಮಿ ಶುದ್ಧೀಕರಿಸಬಹುದು.ಕಾಲೆರಾ ರೋಗಿಯ ಅಥವ ಅವರ ಬಟ್ಟೆ,ಹಾಸಿಗೆ ಇತ್ಯಾದಿಯನ್ನು ಮುಟ್ಟಿದ ಕೈಗಳನ್ನು ಸ್ವಚ್ಛವಾಗಿ ಕ್ಲೋರಿನ್ಯುಕ್ತ ನೀರು ಅಥವ ಉಪಯುಕ್ತ ಸೂಕ್ಷ್ಮಜೀವಿ ವಿರೋಧಿಯುಕ್ತ ನೀರಿನಲ್ಲಿ ತೊಳೆಯುವುದು ಅತ್ಯವಶ್ಯಕ.
ಚರಂಡಿ
ಚರಂಡಿ ನೀರನ್ನು ಜೀವಿರೋಧಿ ರೀತಿಯಾಗಿ,ಕ್ಲೋರಿನ್, ಓಝೋನ್, ನೇರಳಾತೀತ ಕಿರಣಗಳ ಮೂಲಕ ಪರಿಣಾಮಕಾರಿಯಾದ ಚಿಕಿತ್ಸೆಯ ನಂತರ ಇದು ಜಲಮಾರ್ಗಗಳು ಅಥವ ಅಂತರ್ಜಲ ನೀರು ಸರಬರಾಜನ್ನು ಪ್ರವೇಶಿಸಲು ಬಿಡತಕ್ಕದ್ದು.ಈ ರೀತಿಯಾಗಿ ಮಾಡುವುದರಿಂದ ಅಜಾಗರೂಕತೆಯಿಂದ ರೋಗ ಹರಡುವುದನ್ನು ತಡೆಗಟ್ಟಬಹುದು.
ಮೂಲಗಳು
ಸಾಧ್ಯ ಕಾಲೆರಾ ಮಾಲಿನ್ಯ ಕಾರಣಗಳ ಕುರಿತು ಎಚ್ಚರಿಕೆಯ ಟಪಾಲು ಅಂಚೆ ಹಾಗೂ ನೀರನ್ನು ನಿರ್ಮಲಗೊಳಿಸುವ ರೀತಿಯನ್ನು ಕೂಡ ಸಾಮಾನ್ಯ ಜನರಿಗೆ ಮನವರಿಕೆ ಮಾಡಿಸಬೇಕು.
ಕಣ್ಗಾವಲು
ಕಾಲೆರಾ ರೋಗವು ಕಾಲಿಕ ರೋಗವಾಗಿದ್ದು,ಅನೇಕ ದೇಶಗಳಲ್ಲಿ ಇದು ಹೆಚ್ಚಾಗಿ ಮಳೆ ಋತುವಿನಲ್ಲಿ ಕಾಣಿಸಿಕೊಳುತ್ತದೆ.ಕಣ್ಗಾವಲಿನ ವ್ಯವಸ್ಥೆಯ ಕುರಿತಾಗಿ ಮುನ್ನೆಚರಿಕೆಯನ್ನು ಸಾಮಾನ್ಯ ಜನರಿಗೆ ನೀಡಿ,ಅದನ್ನು ತಡೆಯಲು ಬೇಕಾದ ಮಾರ್ಗಗಳನ್ನು ಸಂಘಟಿಸಲು ಸಹಾಯಮಾಡಬೇಕು.
ಲಸಿಕೆ
ಡ್ಯೂಕೋರಲ್,ಒಂದು ಮೌಖಿಕ ಲಸಿಕೆಯಾಗಿದ್ದು,ಅದನ್ನು ನೀಡಿದ ನಂತರ ಅದರ ಪರಿಣಾಮಕಾರಿತ್ವವು ಮೊದಲನೇ ವರ್ಷದಲ್ಲಿ ಸರಿಸುಮಾರು ೫೨%ರಷ್ಟು ಇದ್ದು,ಎರಡನೇ ವರ್ಷದಲ್ಲಿ ೬೨%ರಷ್ಟು ಇದ್ದು ,ಇದರಲ್ಲಿ ಕನಿಷ್ಠ ಅಡ್ಡ ಪರಿಣಾಮಗಳನ್ನು ಕಾಣಬಹುದಾಗಿದೆ.

ಚಿಕಿತ್ಸೆಗಳು
ದ್ರವಗಳು 
ಹೆಚ್ಚಿನ ಸಂದರ್ಭಗಳಲ್ಲಿ,ಕಾಲೆರಾ ಯಶಸ್ವಿಯಾಗಿ ಸರಳ ಮೌಖಿಕ ಪುನರ್ಜಲೀಕರಣ ಚಿಕಿತ್ಸೆಯ ಮೂಲಕ ಗುಣಪಡಿಸಬಹುದು.ಈ ಪದ್ಧತಿಯು ಹೆಚ್ಚು ಪರಿಣಾಮಕಾರಿ ಹಾಗೂ ಸುರಕ್ಷಿತ ಕೂಡ ಹೌದು.ಅಕ್ಕಿ ಆಧಾರಿತ ಪರಿಹಾರಗಳಿಗಿಂತ ಗ್ಲುಕೋಸ್-ಆಧಾರಿತ ಭಾವನೆಗಳಿಗೆ ಹೆಚ್ಚು ಆದ್ಯತೆ ನೀಡಲಾಗುತ್ತದೆ.ಇದಕ್ಕೆ ಕಾರಣ ಅದರ ಪರಿಣಾಮಕಾರಿಯುಕ್ತತೆ.ತೀವ್ರ ಸಂದರ್ಭಗಳಲ್ಲಿ , ಅಭಿದಮನಿ ಪುನರ್ಜಲೀಕರಣ ಅಗತ್ಯವಾಗಬಹುದು.
ವಿದ್ಯುದ್ವಿಚ್ಛೇದ್ಯಗಳು
ಆಗಾಗ್ಗೆ ಆರಂಭದಲ್ಲಿ ಆಮ್ಲವ್ಯಾಧಿಯ ಎಂದು ಇರುವ ಅದು,ಭಾರೀ ನಷ್ಟ ಸಂಭವಿಸಿದರೂ,ಪೊಟ್ಯಾಸಿಯಮ್ ಮಟ್ಟ ಸಹಜ ಸ್ಥಿತಿಯಲ್ಲಿರುತ್ತದೆ.ನಿರ್ಜಲೀಕರಣವನ್ನು ಸರಿಪಡಿಸುತ್ತಿದ್ದಂತೆಯೇ,ಪೊಟ್ಯಾಸಿಯಮ್ ಮಟ್ಟ ಒಮ್ಮೆಲೆ ಕಡಿಮೆಯಾಗುತ್ತದೆ.ಇದರ ಬದಲಿಗೆ ಪೊಟ್ಯಾಸಿಯಮ್ ಮಟ್ಟ ಹೆಚ್ಚಾಗಿ ಇರುವ ಆಹಾರ ಪದಾರ್ಥಗಳಾದ ಬಾಳೆಹಣ್ಣುಗಳು ಅಥವ ಹಸಿರು ತೆಂಗಿನ ನೀರಿನ ಸೇವನೆ ಅತ್ಯಗತ್ಯ.ಇವುಗಳನ್ನು ಸೇವಿಸುವುದರಿಂದ ಪೊಟ್ಯಾಸಿಯಮ್ ಮಟ್ಟ ಮತ್ತೆ ಹೆಚ್ಚುತ್ತದೆ.
ಪ್ರತಿಜೀವಕಗಳು
ಒಂದರಿಂದ ಮೂರು ದಿನಗಳ ಪ್ರತಿಜೀವಕ ಚಿಕೆತ್ಸೆಯಿಂದ ರೋಗ,ರೋಗದ ಲಕ್ಷಣಗಳ ತೀವ್ರತೆಯನ್ನು ಕಡಿಮೆ ಮಾಡಬಹುದು.ಡಾಕ್ಸಿಸೈಕ್ಲಿನ್ ಪ್ರತಿಜೀವಕವಾಗಿ ಮೊದಲಾಗಿ ಉಪಯೋಗಿಸಿದರೂ ವೈಬ್ರಿಯೋ ಕಾಲರೇ ಸ್ವಲ್ಪ ಪ್ರತಿರೋಧ ತೋರಿಸಿವೆ.ಪ್ರತಿಜೀವಕಗಳು ತೀವ್ರವಾಗಿ ಹಾಗೂ ತೀವ್ರವಲ್ಲದ ನಿರಾರ್ದ್ರಿಕರಣಗೊಳಿಸಿದವರನ್ನು ಸಹಜ ಸ್ಥಿತಿಗೆ ತರಲು ಉಪಯುಕ್ತ.ಅಜಿತ್ರೊಮೈಸಿನ್ ಮತ್ತು ಟೆಟ್ರಾಸೈಕ್ಲಿನ್ ಪ್ರತಿಜೀವಕವು,ಡಾಕ್ಸಿಸೈಕ್ಲಿನ್ ಹಾಗು ಸಿಪ್ರೊಫ್ಲೋಕ್ಸಾಸಿನ್ ಪ್ರತಿಜೀವಕಗಳಿಗಿಂತ ಉತ್ತಮವಾಗಿ ಕಾರ್ಯನಿರ್ವಹಿಸುತ್ತವೆ.
ಸತು ಪೂರೈಕೆಯುಕ್ತತೆ
ಇದು ರೋಗದ ಪ್ರಮಾಣವನ್ನು ಎಂಟು ಘಂಟೆಯಷ್ಟರಲ್ಲಿ ಕಡಿಮೆ ಮಾಡುತ್ತದೆ ಹಾಗೂ ಭೇದಿ ಸ್ಟೂಲ್ ಪ್ರಮಾಣವನ್ನು ೧೦%ರಷ್ಟು ತಡೆಯುತ್ತದೆ.

ಉಲ್ಲೇಖನಗಳು

https://ml.wikipedia.org/wiki/%E0%B4%95%E0%B5%8B%E0%B4%B3%E0%B4%B1
https://books.google.co.in/books?id=-N0_AAAAcAAJ&pg=PP5&redir_esc=y#v=onepage&q&f=false
http://www.who.int/topics/cholera/vaccines/en/ 

ಸಾಂಕ್ರಾಮಿಕ ರೋಗಗಳು
ರೋಗಗಳು